section_heading: Zemljopisne karakteristike
paragraph_text: Colorado izvire na visoravni Llano Estacado na sjeverozapadu Texasa, sjeveroistočno od grada Lamesa. Od izvora teče preko Colorado Cityja gotovo pravilno prema jugoistoku preko teksaške prerije i pojasa poznatog kao Highland Lakes na kom je branama napravljeno 6 umjetnih jezera Buchanan, Inks, Lyndon B. Johnson, Marble, Travis i Austin. Nakon što prođe grad Austin rijeka ističe u Meksički zaljev u Zaljevu Matagorda.